BMW E28

**BMW E28** — аўтамабіль, які прыйшоў на змену кузаву E12. E28 меў больш варыянтаў рухавіка, невялікія знешнія адрозненні ў дызайне.

## Гісторыя 
Е28 упершыню з’явіўся ў чэрвені 1981 года з чатырма варыянтамі рухавіка.

У 1983 годзе першай з усіх мадэляў BMW атрымала дызельны рухавік: шасціцыліндраы, аб'ёмам 2,4 л з турбакампрэсарам *Garrett T3* і двума электроннымі блокамі кіравання, магутнасць — 115 к.с.

У лютым 1984 года на аўтасалоне ў Амстэрдаме дэбютавала **BMW M5** першага пакалення. Аўтамабіль меў шасціцыліндравы рухавік *M88* ад BMW M1 — з двума размеркавальнымі валамі, чатырма клапанамі на цыліндр, упырскам *Bosch Motronic* і індывідуальнымі дросельнымі засланкамі для кожнага цыліндра. 

Адначасова з версіяй *M5* кліентам была прапанавана мадыфікацыя **BMW M535i** (185-218 к.с.), якую можна было замовіць як з механічнай каробкай перадач, так і з чатырохступеньчатым «аўтаматам» ZF. Выраблена 9483 машыны.

Усяго выпушчана 722 тысячы машын гэтай серыі, з якіх 75 тысяч — з турбадызелем.

## Мадэлі 
## Камплектацыі 
ABS з пачатку вытворчасці ўсталёўвалася ў якасці опцыі на 524td/525i/528i. З 1985 года ABS — стандарт на мадэлях 535i/M535i/M5 і як опцыя даступная на ўсіх мадэлях.
Таксама на мадэлях 535i/M535i/M5 стандартна ўсталёўваўся дыферэнцыял з абмежаваным праслізгваннем з каэфіцыентам 25 % (англ.: LSD — Limited Slip Differential) Часцяком сістэму з такім дыферэнцыялам памылкова называюць антыпрабуксовачнай сістэмай.

На ўсіх мадэлях старэй 518, стандартна прысутнічае гідраўзмацняльнік руля, больш дасканалая сістэма падтрымання зададзенай тэмпературы салона і электрапрывад бакавых люстэркаў.

Большасць мадэляў аснашчалася 5-ступеньчатай ручной каробкай перадач. 3-ступеньчатая ў пачатку выпуску, пазней — 4-ступеньчатая аўтаматычная каробка, як опцыя ставілася амаль на ўсе мадэлі. Прыведзеныя вышэй дадзеныя адпавядаюць ручной каробцы (для аўтаматычнай час разгону да 100 км/г некалькі горш).
Пярэднія тормазы на мадэлях 518/518i/520i/524d/524td — дыскавыя, заднія — барабанныя. На старэйшых мадэлях спераду ставіліся вентыляваныя дыскі, ззаду — звычайныя дыскі.
Мадэлі 535i і M535i адрозніваюцца падвескай і салонам. На першых — стандартныя E28, на другіх — Motorsport. Мадэль M535i лёгка пазнаць па вельмі прыгожаму знешняму аздабленню ад аддзялення BMW Motorsport — аэрадынамічнаму «абвесу».

У 1981 годзе ў Германіі BMW 525i (150 к. с.) каштавала 29 000 DM.
У 1987 годзе ў Германіі цана на BMW 520i (з каталізатарам, 129 к. с.) склала 33 950 DM.

## M5 
Версія M5 была прадстаўлена ў лютым 1985 года ў Амстэрдаме. Машына была пабудавана на шасі мадэлі 535i з мадыфікаваным рухавіком ад M1. Магутнасць рухавіка M88 паднялі з 277 к. с. да 286 к. с. (210 кВт). Машыны для Паўночнай Амерыкі мелі рухавік магутнасцю 256 к. с. (188 кВт).

BMW M5 выпускалася ў чатырох спецыфікацыях: з правым рулём (RHD) UK-spec, SA-spec і левым размяшчэннем руля (LHD) Euro-spec, US-spec. Першыя 27 машын мелі VIN які пачынаецца з WBA, як на звычайных Е28. Усе наступныя ўжо мелі VIN, які пачынаўся з WBS, які мае ўсе машыны, выпушчаныя аддзяленнем Motorsport.

На ўсе машыны ўсталёўвалася пяціступеньчатая механічная КПП Getrag 280/5 і дыферэнцыял на задняй восі з максімальным трэннем 25 %. Хадавая частка была цалкам мадэрнізаваная. Былі ўсталяваныя скарочаныя шрубавыя спружыны зменнай жорстскасці (акрамя US-spec), а таксама спецыяльна распрацаваныя амартызатары фірмы Bilstein. Машына валодала новымі стабілізатарамі папярочнай устойлівасці 25 мм спераду і 18 мм ззаду. Тармазная сістэма таксама была сур'ёзна перапрацаваная. На ўсіх колах былі ўсталяваныя дыскавыя 4-поршневыя механізмы Brembo і сістэма ABS. Першапачаткова на машыны для еўрапейскага рынку ўсталёўвалі колавыя дыскі Metric Sized Wheels памерам 220/55VR390. Машыны для Паўночнай Амерыкі і Паўднёва-Афрыканскай Рэспублікі, а таксама для Еўропы пасля сакавіка 1986 камплектаваліся колавымі дыскамі Cross Spoke Alloy Wheels памерам 225.5VR16 7.5 J, абутымі ў гуму Pirelli P700S.

Выпуск быў наладжаны на заводзе ў Гархінге, а таксама ў ПАР з гатовых машынакамплектаў. Усяго было выпушчана 2241 машына (для Еўропы 588 з левым размяшчэннем руля, 187 з правым; 1370 для Паўночнай Амерыкі і 96 у ПАР).

## Літаратура 
*  
*  

## Спасылкі 
E28
Катэгорыя:Аўтамабілі паводле алфавіта
Катэгорыя:Аўтамабілі 1980-х
Катэгорыя:Седаны